

 LĒMUMS

Ādažos, Ādažu novadā

2024. gada 25. jūlijā **Nr.** **299**

**Par Ādažu novada pašvaldības domes 2023. gada 26. oktobra lēmuma Nr. 419 “Par pašvaldības dalību projektā “Talantu izmantošana sarūkošās pilsētās”” atcelšanu**

Ādažu novada pašvaldības dome 2023. gada 26. oktobrī pieņēma lēmumu Nr. 419 “Par pašvaldības dalību projektā “Talantu izmantošana sarūkošās pilsētās”” (turpmāk – Projekts).

Projekta mērķis bija atbalstīt pilsētas, jo īpaši reģionos, kur ir sarūkošs iedzīvotāju skaits, lai pārbaudītu jaunus risinājumus talantu noturēšanai un piesaistīšanai. Projekta ieceres vadmotīvs – konkrētajā teritorijā piesaistīt, izaudzināt un noturēt talantus.

Projekta realizācijas ietvaros tika plānots pārveidot Horvātijas pilsētās neizmantotās ēkas par dinamiskām kopienas telpām kopstrādei un atpūtai, radot vietu, kur mērķa grupas varēs dzīvot, strādāt un kvalitatīvi pavadīt brīvo laiku. Ādažu novada pašvaldībai tika piesaistīta kā sadarbības partneris, kas novada teritorijas izpētes un pilotinvestīcijas veidā adoptēs vadošā partnera izstrādātu novatorisko risinājuma modeli.

Varaždinas pašvaldība (vadošais partneris no Horvātijas) 2023. gada 1. novembrī iesniedza Projekta pieteikumu.

2024. gada jūnijā tika saņemta informācija, ka Projekts netiek apstiprināts.

Pamatojoties uz iepriekš minēto, Projektu uzraudzības komisijas 15.07.2024. atzinumu, Ādažu novada pašvaldības dome

**NOLEMJ:**

Atcelt Ādažu novada pašvaldības domes 2023. gada 26. oktobra lēmumu Nr. 419 “Par pašvaldības dalību projektā “Talantu izmantošana sarūkošās pilsētās””.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU